
=======================================================
periode 20 januari 1401 - 24 augustus 1401
=======================================================

040.1.3.1

TITELPAGINA ARA BRUSSEL REKENKAMERS ROLREKENINGEN 2811

========================================================

040.1.3.2

stempel Archives du Royaume de Belgique

Dit is die rekeninge GHERYTS VAN BERGHEN SCOUTHEIT VAN DEN BOSCH ingaende op ten xx dach van januario int jair ons heren MCCCC ende een (?) ende weder uytgaende op ten xxiiii dach van augusto int jair ons heren MCCCC ende een ii peter voir iii gulden iii francken voir iiii .... iii aude scilde voir v gulden hollants gerekent ende den hollantse gulden voir lii groten ende den nye gulden gelres voir xxxvi groten

in den irsten ontfaen van GODERT VAN BEEST SCOUTHEIT IN MASELANT van den broeken ende forefeyten die onder hem gevallen sijn binnen den voirscreven tide als van den tweedeelen li gulden hollants ende viii groten

item van ART VAN HACKENEM SCOUTHEIT VAN PEDELANT ontfaen van den broeken die onde rhem verschenen sijn binnen den tide voirs. xxv gulden hollants ende iij groten

item ontfaen van den broeken die gevallen sijn onder HENRIC DEN HAEN SCOUTHEIT VAN KEMPELANT binnen den tide voirs. clxxiiii gulden hollants xxiiiij groten

item ontfaen van den broken die gevallen sijn onder ART HOUTAPPEL SCOUTHEIT VAN OESTERWIC binnen den tide dat hi scoutheit was te xxii gulden xiii groten vleems

Summa ii C lxxii gulden hollants xlix groten vleems

=============================================================

040.1.3.3

Dit is dat ontfaen JANS VAN GEMERT ONDERSCOUTHEIT VAN DEN BOSCH binnen den voirscreven tide

in den irsten ontfaen van HEINEN VAN DEN ZANDE om dat hi een mes getogen hadde op HEINKEN VAN EYNDOVEN i gulden hollants
item HEINKEN VAN EYNDOVEN weder een mes getogen op HEINEN VAN DEN SANDE daer af gebetert i gulden hollants




item HEINEN VAN DEN LOEC/LOET van mestrecken op LINTERMAN daer af gebetert om i gulden hollants
item LINTERMAN weder een mes getogen op HEINEN VAN DEN LOEC daer af gebetert om i gulden hollants
item HERMAN TYMEMRMAN een mes getogen op DIRC VAN ZEELEN daer af gebetert om i gulden hollants
item DIRC VAN ZEELEN weder een mes getogen op HERMAN voirs. gebetert i gulden hollants
item HERMAN TYMMERMANS brueder van mestrecken op HEIN MILDEMAN gebetert i gulden hollants
item HEIN MILDEMAN weder een mes getogen op HERMANS brueder voirs. daer af gebetert om i gulden hollants
item PETER MEESTER DIRCS SOEN VAN BREDA aengewonnen mitten vonnis x lib. daer voir vi gulden hollants
item JAN EVERARTS SOEN aengewonnen mitten vonnis x lib. daer af vi gulden hollants
item PETER VAN EYNDOVEN had enen man gequest mit eenre kannen daer af gebetert om ii gulden hollants
item RUTKEN VAN DEN YEVELAER van mestrecken gebetert i gulden hollants
item HEIN BAC had gequest GIELIS VAN DYSTELBERGE daer af gebetert om iii gulden hollants
item HERMAN LODEN aengesproken van enen broeke van x ponden dair af geiffent voir den vonnis om iii gulden hollants
item HEINKEN VAN ACHEL van wantalen voir die scepenen gebetert om ii gulden hollants
item HENRIC VAN CALKAR van mestrecken op CLEYSKEN WEGHETER gebetert om i gulden hollants
item JAN KARIJNS een mes getogen op HEIN MEN daer af gebetert i gulden hollants
item GOESKEN VAN DEYL een mes getogen op COMAN AERT daer af i gulden hollants
item COMAN AERT weder een mes getogen op Goesken voirs. daer af i gulden hollants

stempel Archives du Royaume de Belgique

item GHIJBKEN BAC had een wijf geslagen bi nacht daer af gebetert om iiii gulden hollants
item HENNEKEN VAN DERENBORCH had een mes getogen op CLEYSKEN VAN EYNDOVEN daer af gebetert i gulden hollants
item LONYS DIE ZEGHER van mestrecken op DIRC JANS SOEN ghebetert om i gulden hollants
item WOUTER VAN SCAERDENBERCH VAN ENGELEN om dat hi in de rvrier jaermarct een silveren schale ontwe sloech in den wijnhuys ende sijn mes toech op DIRC JANS SOEN weert (= waard of herbergier) daer af gebetert bi den scoutheit van den Bosch om xxxi gulden hollants
item AERT VAN OS om dat (hi) LIJSBETTEN RUTTEN RUTTEN SOENS wijf VAN VLYMEN geslagen hadde gebetert daer af om iii gulden hollants
item HEIN CREENKEN een mes getogen op AERT DIE ZEGELER daer af gebetert om i gulden hollants
item HENNEKEN HERINC om dat hi gequest hadde COPKENS SOEN VAN KESSEL daer af gebetert om iiii gulden hollants



040.1.3.4

Summa lxxx gulden hollants
Summa summarum van alden ontfaen GHERIT VAN BERGEN ende JANS VAN GHEMERT der scoutheit voirs. te samen iii C lii gulden hollants xlix groten

=============================================================

040.1.3.5

Dit is dat uytgeven GHERIJTS VAN BERGEN voirs. binnen den tide voirscreven

in den irsten gegeven van den cost van mijnre liever genediger VROUWEN RAET VAN BRABANT verteerden tot Oesterwijc xviii dage in junio int jair ons heren MiiiiC ende een (1401) liiii loevens coeren maken lxxiiiij gulden hollants xiiii groten
item bi bevele mijnre liever genediger vrouwen plackaet gegeven PETER VAN HALLE xlvi vrancrijcx cronen maken lxix gulden hollants
item doe mi mijn lieve genedige vrouwe ontboet mit haren brieven dat ic die SCEPENEN VAN BEKE bi hoir brengen soude te Bruessel om met hoir te dedingen verteert x gulden hollants
item van den cost dien mijnre genediger VROUWEN RAET verteerden ten Bosch in den weke voir ons vrouwen dach assumpcio tot JAN DANNELS ende tot HENRIC VAN DEN GRAVE in den Engel C ende lxxiiii nye gulden gelres maken cxx gulden hollants xxiiii groten
item den GREVE VAN CLEVE van synre pensien van den termijn van paesschen lestleden C reyael maken CL gulden hollants
item van minen wedden C peter siaers dair af ben ic in ghebreke van xx dagen in januario tot xxiiii dagen in augusto maken vii maenden ende iiii dage ende die geloepen op lij gulden peter i groot maken lxxxix gulden hollants xiiii groten
item minen clerc voir sinen solerys xii peter daer af hi ingebreke is van den tide voirs. maken vii peter ende x groten ende die maken xj gulden hollants x groten

Summa v C xxiiii gulden hollants x groten

==============================================================

040.1.3.6

Dit is dat uytgeven JANS VAN GEMERT voirs. binnen den tide voirscreven

in den irsten gegeven GOESKEN brenger der cedulen ridende mit mijne vrouwen brieven aen den SCOUTHEIT VAN MASELANT ende oic anders waer xxi dage in julio int jair ons heren M ende CCCC ii vrancrijcs cronen maken iii gulden hollants
item HENNEKEN DEN GOUTSMIT geseten mit mijnre vrouwen brieven aen den GREVE VAN CLEVE xxi dage in januario iiii vrnacrijcx cronen maken vi gulden hollants




item PETER brenger der cedulen scildeken lopende mit mijnre vrouwen brieven aen HEREN PAUWELS VAN HAESTRECHT op ten irsten dach van februario ii gelres gulden maken i gulden hollants xx groten
item PETERKEN VAN EPEN messagier haestelic ridende aen den scoutheit ende stat van den Bosch mit mijnre vrouwen brieven op ten xxi dach in april ii francken maken iij gulden hollants viiij groten
item den brenger der cedulen HEIN BELEN SOEN geseten mit mijnre vrouwen brieven in den Pedel aen HENRIC DICBIER ende voirt te Megen aen den GREVE VAN MEGEN xxv dage in april ii hollants gulden
item ....weder lopende mit mijnre vrouwen brieven aen den MEESTER VAN POSTEL aen die PRIORINNE VAN HOEDONC aen die ABDISSE VAN BYNDEREN aen den MEESTER VAN LIESHOUT ende aen den ABT VAN BERNE op ten meyavont ii gulden hollants
item THIJSKEN messagier gesent mit mijnre vrouwen brieven aen HENRIC VAN STAKENBORCH op ten xx dach in mey ii francken maken iij gulden hollants viiij groten
item den brenger deser cedule mit mijnre vrouwen brieven aen den scoutheit van den Bosch xxiiii dage in mey ii francken maken iij gulden hollants viiij groten
item JAN DEN GOUTSMIT messagier ridende ten Bosch aen den DEKEN ende CAPITTEL aldair ende antworde te verbeyden op ten xxvi dach in mey ii francken maken iij gulden hollants viiij groten
item HANSEN brenger hier af lopende mit mijnre vrouwen brieven aen den MARCGREVE aen die SCOUTHEITEN VAN LIER ende HERENTALS van CORTIKE ende voert aen den scoutheit van den Bosch, die scoutheit van Maeselant, van Pedelant ende van Kempelant op ten irsten dach van junio ii francrijcs cronen maken iii gulden hollants
item PETERKEN VAN DER BORCH messagier te lopen mit mijnre brieven aen JAN DANEELS ende aen die LOMBARDE VAN DEN BOSCH op ten lesten dach van junio ii hollants gulden
item SCOENWEDER brenger hier af te gaen mit mijnre vrouwen brieven aen den scoutheit van den Bosch ende voirt aen HEREN HENRIC VAN DER LECKE op ten anderen dach van julio ii hollants gulden
item RT STOCKELMAN messagier te riden mit mijnre vrouwen brieven aen den scoutheit van den Bosch xxii dage in julio ii francken maken iij gulden hollants viiij groten
item den brenger van mijnre vrouwen brieven aen mi JANNE VAN GHEMERT voirs. gegeven bi bevele mijnre  genediger vrouwen in den selven brieven xxvi dage in julio ii francken maken iij gulden hollants viiij groten
item CLEESKEN DEN LEENJAGER van dat hi gesent was in mijnre vrouwen orboir sonder teergelt xi july voir sinen cost ii peter mken iiii gulden hollants
item BORSSEKEN messagier te riden mit mijnre vrouwen brieven aen den scoutheit van den Bosch op onser vrouwen avont assumpcio enen francken maken i gulden hollants xvii groten
item gegeven den GREVE VAN CLEVE van sijnre pensien als van den terminen van bamis ende van paesschen lestleden te samen L reael maken lxxv gulden hollants




item gegeven enen goeden vrient bi bevele des scoutheit van den Bosch van van heymeliker verbodingen als van mijnre genediger vrouwen vianden van Overmase x gulden hollants
item den hangdief van enen gericht over MAES LUMMELMAN enen moerdener enen auden scilt maken ij gulden hollants viiij groten
item den selven van enen gericht over STEVEN VAN ASPEREN enen auden scilt maken ij gulden hollants viiij groten
item geegeven den PROEST VAN TRICHT ende HER WILLEM BONTEN doen mijnrer genediger vrouwen raet tot Oesterwijc was bi bevele met hoeren brieven x vrancrijcs cronen maken xv gulden hollants

==============================================================

040.1.3.7 

Summa cxlv gulden hollants i groot

Summa summarum van alden uytgeven GHERIT VAN BERGEN ende JANS VAN GHEMERT te samen vi C lxix gulden hollants xi groten
Summa van alden ontfaen is iii C lii gulden hollants xlix groten
Aldus blijft mijn genedige vrouwe schuldich den scoutheit voirs. af gerekent dontfaen tegen dutgeven iii C gulden ende xvi hollantse (gulden) ende xiiii groten vlems des sal die scoutheit af corten dat hi schuldich bleef in sinder ander rekeninge iiij gulden hollants viii placken
item noch is mijn vrouwe schuldich GHERIT VAN BERGEN horen scoutheit in eenen br(i)eve die hi daer af heeft C nobel yngelsch

=============================================================

040.1.3.8

item diende GHEERD VAN BERGHEN ende bleef scoutheit van den Bosch tot iii daghe in novembris primo (?) daer en binnen alse hi meint metten ontfaen en heeft mair wes verschenen mach sijn in den ambacht dat mach men vinden in elc sijner onderambachter rekeningen 
ende binnen desen tide te weten Sinte Bavendage ....primo (?) verscheenen den GREVE VAN CLEEVE dair af hi heeft moete gelooften voir (of doir) C reyael die welc min genadige vrouwe te hare wort genomen heeft ende dair af hare brieve ende seghel gegeven heeft
item siin GHEERDE scoutheit voirs. verscheenen ende vervallen van sinen wedden alse van ix weeken ocht dair omtrent dat beloipen mach op xvii reyaelen
item verteerde GHEERD voirs. te Mechelen binnen desen tide dat hi aldair gerasteert was om minre vrouwen wille iiii peeters dit ware te gader xxi reayale maken xxxij gulden hollants
item bleef hem minre genadige vrouwe sculdich in sijn dese leste rekeninge met deser rollen iii C xiij gulden hollants men (vgl. min) ii groten vlems ende C nobel yngels
Somma te agder iii C xliiii gulden hollants men (= min) ii groten vlems ende C nobel yngels

des heeft hem min gnadige vrouwe afgedaen aen den GREVE VAN CLEVE dwelc hem GHEERD voirs. gerekent heeft betailt end egegeven van ii terminen ii C reyaelen (royaelen ?) iii C gulden hollants
Aldus blijft noch min gnadige vrouwe van Brabant sculdich den voirs. GHEERDE VAN BERGHEN alle rest ende brieve met in gerekent xliiii gulden hollants men ii groten vlems ende C nobel yngels

==============================================================

040.1.3.9

herhaling van 040.1.3.8

==============================================================

040.1.3.10

stempel 2811 - geschreven 1400 no. 2811 - etiketten 2811 en 985

==============================================================

               EINDE VAN DIT INVENTARISNUMMER

==============================================================

